CELEX: 32009R1065
Language: da
Date: 2009-11-05
Title: Kommissionens forordning (EF) nr. 1065/2009 af 5. november 2009 om særlige foranstaltninger for støtte til privat oplagring af svinekød, jf. forordning (EF) nr. 1278/2008

7.11.2009   
            
            
               DA
            
            
               Den Europæiske Unions Tidende
            
            
               L 291/18
            
         
      KOMMISSIONENS FORORDNING (EF) Nr. 1065/2009
   af 5. november 2009
   om særlige foranstaltninger for støtte til privat oplagring af svinekød, jf. forordning (EF) nr. 1278/2008
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EF) nr. 826/2008 af 20. august 2008 om fælles bestemmelser for støtte til privat oplagring af bestemte landbrugsprodukter (2), særlig artikel 23, stk. 3, og
   ud fra følgende betragtninger:
   
               (1)
            
            
               En undersøgelse af situationen har vist, at der er risiko for, at der vil blive indgivet et voldsomt stort antal ansøgninger om den støtte til privat oplagring af svinekød, som er indført ved Kommissionens forordning (EF) nr. 1278/2008 af 17. december 2008 om undtagelsesforanstaltninger til støtte for markedet for svinekød i form af støtte til privat oplagring i Irland (3).
            
         
               (2)
            
            
               Det er derfor nødvendigt at suspendere anvendelsen af den ordning, der er indført ved forordning (EF) nr. 1278/2008, og afvise de pågældende ansøgninger.
            
         
               (3)
            
            
               For at undgå spekulation bør forordningen træde i kraft dagen efter offentliggørelsen —
            
         UDSTEDT FØLGENDE FORORDNING:
   Artikel 1
   1.   Anvendelsen af forordning (EF) nr. 1278/2008 suspenderes for perioden 8. november 2009 til 13. november 2009. Ansøgninger om indgåelse af kontrakter, der indgives i denne periode, afvises.
   2.   Ansøgninger, der er indgivet fra den 3. november 2009, og hvis antagelse der skulle være truffet beslutning om i perioden i stk. 1, afvises.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. november 2009.
      
         
            På Kommissionens vegne
         
         Jean-Luc DEMARTY
         
         
            Generaldirektør for landbrug og udvikling af landdistrikter
         
      
   
   
      (1)  EUT L 299 af 16.11.2007, s. 1.
   
      (2)  EUT L 223 af 21.8.2008, s. 3.
   
      (3)  EUT L 339 af 18.12.2008, s. 78.